SET พลิกปิดลบ 1 จุด หลังการเมืองในประเทศส่อเค้ารุนแรง แนะจับตาประชุมกนง.พรุ่งนี้
SET พลิกปิดลบ 1 จุด หลังการเมืองในประเทศส่อเค้ารุนแรง แนะจับตาประชุมกนง.พรุ่งนี้ โดยดัชนีปิดตลาดวันนี้ ที่ระดับ 1,349.81 จุด ลบ 1.25 จุด หรือ 0.09% มูลค่าการซื้อขาย 9 หมื่นล้านบาท
17 พ.ย. 2563

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,349.81 จุด ลบ 1.25 จุด หรือ 0.09% มูลค่าการซื้อขาย 9 หมื่นล้านบาท
10 หุ้นกดดัชนีวันนี้

ด้านนักวิคราะห์ ระบุว่า ตลาดหุ้นไทยในช่วงบ่ายนี้ปรับตัวลง รับแรงกดดันจากปัจจัยการเมืองในประเทศเป็นหลัก โดยภาพรวมปัจจัยการเมืองเริ่มมีน้ำหนักมากขึ้นซึ่งจะต้องติดตามอย่างใกล้ชิด ถ้าไม่เกิดความรุนแรงขึ้นตลาดฯก็น่าจะรีบาวด์ขึ้นได้ เพราะรัฐบาลก็ประนีประนอมอยู่แล้วในการแก้ไขรัฐธรรมนูญ
แต่ทั้งนี้ ตลาดฯได้ปรับตัวขึ้นไปมากแล้วกว่า 100 จุด ในช่วงที่ผ่านมา ทำให้เป็นโอกาสที่จะพักตัวได้เช่นกัน ในช่วงรอดูสถานการณ์การเมืองในประเทศ และรอดูการประชุมกนง.ในวันพรุ่งนี้
ขณะที่ตลาดในยุโรปเทรดบ่ายนี้ก็ติดลบราว 0.2% เช่นเดียวกับดาวโจนส์ฟิวเจอร์สที่ติดลบราว 0.1% หลังจากที่ขึ้นไปตอบรับความคืบหน้าวัคซีนต้านไวรัสโควิด-19 ไปแล้ว
สำหรับแนวโน้มการลงทุนในวันพรุ่งนี้ (18 พ.ย.) คาดว่าตลาดฯคงจะเคลื่อนไหวทรงตัว โดยให้แนวรับ 1,340-1,335 จุด ส่วนแนวต้าน 1,355-1,360 จุด พร้อมให้ติดตามการประชุมคณะกรรมการนโยบายการเงิน (กนง.)
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่
STGT   มูลค่าการซื้อขาย    5,228.61 ล้านบาท  ปิดที่  72.75 บาท  ลดลง   2.25 บาท
KBANK  มูลค่าการซื้อขาย    4,739.91 ล้านบาท  ปิดที่  94.00 บาท  ลดลง   0.75 บาท
MINT   มูลค่าการซื้อขาย    3,895.86 ล้านบาท  ปิดที่  23.70 บาท  ลดลง   0.50 บาท
SCGP   มูลค่าการซื้อขาย    3,826.63 ล้านบาท  ปิดที่  39.00 บาท  ราคาไม่เปลี่ยนแปลง
AOT    มูลค่าการซื้อขาย    3,042.91 ล้านบาท  ปิดที่  66.00 บาท  เพิ่มขึ้น  0.25 บาท
 
ตลาดหุ้นเอเชีย

 